Die wêreld in foto’s – 3 Junie 2016Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Mohammed (10), ŉ vlugteling van Aleppo, werk saam met ander vlugtelinge van Sirië in ŉ klere-werkswinkel in Gaziantep, Turkye. Mohammed se pa is in Sirië vermoor en daarom werk Mohammed nou 10 uur ŉ dag vir 100 Turkse lire per week (ongeveer R500) om vir hom en sy ma te sorg. Foto: AP Photo/Lefteris Pitarakis/wire.africannewsagency.com Serena Williams maak gereed om die bal te moker tydens die semifinale ronde in die Franse Ope teen Kiki Bertens van Nederland. Foto: AP Photo/Alastair Grant/wire.africannewsagency.com China se president, Xi Jinping (links), en Kambodja se koning, Norodom Sihamoni, tydens ŉ verwelkomingseremonie by die Great Hall of the People in Beijing, China. Foto: AP Photo/Mark Schiefelbein/wire.africannewsagency.com Frankryk se minister van kultuur, Audrey Azoulay, het tydens ŉ perskonferensie aangekondig dat die Musée de Louvre tydelik gesluit sal word weens die stygende watervlak van die Seinerivier in Parys. Foto: Photo/Markus Schreiber/wire.africannewsagency.com Mense van Bagdad, Irak, skuil tydens ŉ geveg tussen Irakse veiligheidsmagte en IS (Islamitiese Staat) oor beheer van dié stad. Ongeveer 50 000 burgerlikes is vasgekeer in die stad. Foto: AP Photo/wire.africannewsagency.com Die sewejarige Yamato Tanooka is Vrydag gevind nadat sy ouers hom ŉ week gelede in ŉ woud gelos het omdat hy glo stout was. Hy is op 28 Mei deur sy pa as vermis aangemeld. Foto: Hamawake Elementary School/Kyodo News via AP/wire.africannewsagency.com